હવે નથી ‘ખામ’ થિયરીનો સમય રહ્યો, નથી મુસ્લિમ તુષ્ટિકરણનો, નવયુવાનોની એક મુદ્દાના કાર્યક્રમની સ્વીકૃતિમાં સરકાર હોમાઈ જાય તેવા માહોલનો કે નથી જ્ઞાતિ-જાતિ સમીકરણોને ઉપસાવી મતો અંકે કરવાનો. ટીવી, સોશિયલ મીડિયા તથા સમાચાર પત્રો અને ચર્ચા સત્રોથી મતદારો વધુ વિચારશીલ થયા છે અને ગાડરીયા પ્રવાહમાં તણાઈ જાય તે ૨૧મી સદીમાં અને તેમાંય ગુજરાત જેવા રાજ્યમાં શક્ય નથી જ. કરફ્યુ મુક્ત ગુજરાત, દેવામુક્ત ખેડૂત, પર કેપિટા જીડીપીમાં પ્રતિવર્ષ વધારો, ક્ધયા કેળવણી, નર્મદાના નીરથી ખેતરોનું સિંચન, IIT અને AIIMS જેવી સંસ્થાઓનું આગમન, બુલેટ ટ્રેનની નજીકના ભવિષ્યમાં શક્યતા, ઉજ્જવલા દ્વારા ગરીબ પરિવારોને ગ્રામ્ય વિસ્તારોમાં મફત LPG સિલિન્ડરનું વિતરણ, સબસીડીની સીધી બેન્ક એકાઉન્ટમાં ક્રેડીટ, આમ આદમી ઉડી શકે તેવી ઉડ્યન ક્ષેત્રે સુવિધાઓ, અનેક વિષયોના ભણતર માટે નવી યુનિવસર્સિટીઓની સ્થાપના આ બધુ લોકોએ ભાજપાના શાસનમાં અનુભવ્યું છે.